Barre librea (telebista saioa)

***Barre librea*** New Digital Media Euskadi S.L. ekoiztetxeak eta Euskal Telebistak ekoiztutako umorezko saio bat da, stand up comedy generokoa. Aitziber Garmendia eta Jon Plazaola dira saioko aurkezleak eta aktoreetako bi. Programa ETB 1en emititzen da ostiraletan 22:30etan eta euskaraz.

Saioa aurkezteaz gain, programaren egileak eta edukien arduradunak ere Aitziber Garmendia eta Jon Plazaola dira. Beraiekin batera aritzen dira Getari Etxegarai eta Kepa Errasti aktoreak ere.

Lehenengo atala 2020ko maiatzaren 15ean eman zuten eta ekainaren 25ean bukatu zen denboraldia. Bigarren sasoia berriz 2020ko irailaren 10an estreinatu zuten eta Gabonetatik bueltan hirugarrena.

Hirugarren denboraldiak ez zituen Euskal Telebistak nahi zituen audientzia datuak lortu eta kuota jaitsi egin zen. Ondorioz, 2021eko ekainaren 24an betirako amaitu zen programa.

= Saioaren azalpena =
Aitziber, Jon, Getari eta Kepaz gain, saio bakoitzean hiruzpa lau gonbidatu izaten dira. Euskal Herriko hiru aktore ezagun.

Guztien artean barre egitea da helburua. Horretarako, bakarrizketak, inprobisazio jolasak eta esketxak egiten dituzte.

3. denboraldia hasi aurretik ikusleei saioan parte hartzeko gonbidapena luzatu zieten. Horrela kastin bat antolatu eta bertako aukeratuak programara joaten hasi ziren. 26. saiotik aurrera ekin zioten anonimoek bakarrizketak egiteari.

= Denboraldiak =

= Atalak eta audientziak =

## 1. denboraldia (2020) 
## 2. denboraldia (2020) 
* *9. atala berezia izan zen. Erlauntza filmaren estreinaldiaren bezperan, aktore guztiak (Aitziber, Sara, Getari, Itziar, Leire eta Naiara) eta lanaren egilea (Kepa Errasti) platoan bildu ziren. Saio hartan sei aktore beharrean, 8 egon ziren (Jon Plazaola ere bai).*
* *12. atalean 6 bakarrizketagile beharrean, 7 aritu ziren. Idoia Torregaraik eta Mirari Martiarenak elkarrekin egin zuten Luze edo motz antzezlaneko "bikarrizketa". Saio hartan izan ziren Aitziber Garmedia, Jon Plazaola, Getari Etxegarai, Asier Hormaza eta Jon Garate ere.*

### Bildumak 
**

## 3. denboraldia (2021) 
* *2. atalean 6 bakarrizketagile beharrean, 7 aritu ziren. Idoia Torregaraik eta Mirari Martiarenak elkarrekin egin zuten Luze edo motz antzezlaneko "bikarrizketa". Saio hartan izan ziren Aitziber Garmedia, Jon Plazaola, Getari Etxegarai, Mikel Laskurain eta Mikel Bermejo ere.*
* *4. atalean Aitziber Garmendiak etxetik hartu zuen parte COVID-19a dela eta etxeratuta egon behar izan zuelako. Bere ordez Kepa Errasti aritu zen aurkezle lanetan Jon Plazaolarekin batera.*
* *4 eta 5. ataletan Getari Etxegarai ez zen saioan agertu etxen geratu behar izan zuelako COVID-19aren ondorioz.*
* ''5. atalean Aitziber Garmendiak 'Gorane'ren pertsonaietik egin zuen bakarrizketa.*
* *6. ataletik au****rrera, gonbidatu famatuez gain jende anonimoa agertzen hasi zen. Kastin baten bidez aukeratutako ikusleak bakarrizketak egiten hasi ziren.*
* *12. atalean Getari Etxegarai eta Kepa Errasti, bi aktoreek hartu zuten parte eta ondorioz hiru gonbidaturen ordez, bi bakarrik aritu ziren: Naiara Arnedo eta Joseba Beloki.*
* *13. atalean ez zen kastinetik ateratako bakarrizketagilerik izan.*
* *15. atalean Getari Etxegarai eta Kepa Errasti, bi aktoreek hartu zuten parte eta ondorioz hiru gonbidaturen ordez, bi bakarrik aritu ziren: Antton Telleria eta Ane Lindane.*
* *17. atalean Getari Etxegaraik eta Ana Goitiak elkarrekin egin zuten bakarrizketa bikoitza.*
* *20. atalean Iker Laurobak eta Izaro Andresek elkarrekin egin zuten bakarrizketa bikoitza.*
* *23. atalean Aitziber Garmendiak eta Jon Plazaolak 'Virginia Santos'en eta 'El Zigor'en pertsonaietatik egin zuituzten bakarrizketak.*
**24. atalean azkena zenez, Kepa Errasti eta Getari Etxegarai, biek parte hartu zuten eta ondorioz bi gonbidatu bakarrik izan zituzten: Yogurinha Borova eta Iker Lauroba.*

= Parte hartzaileak, atalka =

## 1. denboraldia 
: = Aurkezlea
: = Kolaboratzailea
: = Gonbidatua

## 2. denboraldia 
: = Aurkezlea
: = Kolaboratzailea
: = Gonbidatua

## 3. denboraldia 
: = Aurkezlea
: = Kolaboratzailea
: = Gonbidatua
: = Kastineko anonimoak

= Getariren plagioaren polemika =
2020ko urriaren 8ko programan Getari Etxegaraik emakumeei buruzko bakarrizketa egin zuen. Emakumeek egiten dutena egiten dutela, beti kritikatuak izaten direla azaldu zuen. Bakarrizketa hark harrera ona izan zuen ikusleen artean, interneten ikustaldi asko lortu zituen eta sare sozialetan goraipatua izan zen.

Handik egun batzuetara ordea, zenbait ikuslek plagioa salatu zuten twitteren. Getarik berea izango balitz bezala interpretatu zuen testu hura, Henar Alvarez gidoilari eta umoregile madrildarrarena zen. Euskal aktoreak madrildarraren testua hartu, euskarara itzuli eta kopiatu egin zuen. Getarik txio horiek ezabatzeko ahalegina egin bazuen ere, sare sozialetan segituan zabaldu zen eta Henar berari ere iritsi zitzaion plagioaren albistea. Henarrek bere twitter kontutik programari erantzun zion: *"Kaixo! Zuen helbide elektronikoa pasatuko didazue testuaren faktura bidaltzeko? Eskerrik asko".''

Honen ondoren polemika hasi zen eta ikusleek Getariren jarrera salatu zuten.

= Erreferentziak =

= Kanpo estekak =
* Webgune ofiziala